
S K R A Ć E N I  Z A P I S N I K
od 8. srpnja 2020. godine

sa 27. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 023-01/20-01/01, URBROJ: 2137/22-20-3, od 3. srpnja 2020. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuju svi članovi Općinskog vijeća i to:


PRISUTNI:

1.  Katarina Kozarić-Šabarić, predsjednica Općinskog vijeća,
2.  Pero Čorba, potpredsjednik Općinskoga vijeća,
3.  Vjekoslav Mesarov, član Općinskog vijeća,
4.  Nenad Lukić, član Općinskog vijeća,
5.  Ivan Mesarov, član Općinskoga vijeća,
6.  Dario Ciganović, član Općinskoga vijeća,
7.  Franjo Marčinko, član Općinskoga vijeća,
8.  Marina Bušić, članica Općinskoga vijeća,
9.  Željko Šadek, član Općinskoga vijeća,
           10. Željkica Kapitanić, članica Općinskoga vijeća,
	11. Dražen Đuroci, član Općinskoga vijeća.

OSTALI PRISUTNI:

1. Branko Mesarov, općinski načelnik Općine Novo Virje,
2. Miroslav Lukanec, pročelnik i zapisničar,
3. Željka Bosorić Baruškin – računovodstveni referent u Općini Novo Virje.
	  
Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 10,00 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 11 glasova ZA usvojilo zapisnik sa prethodne sjednice.

PREDSJEDNICA: Za današnju sjednicu predlažem sljedeći:






DNEVNI RED

1. Donošenje Plana o izmjeni Plana javnih potreba u socijalnoj skrbi na području Općine Novo Virje u 2020. godini,
2. Razno.

Dnevni red je usvojen sa 11 glasova ZA.


Točka 1.

Prelazimo na prvu točku dnevnog reda, a to je donošenje Plana o izmjeni Plana javnih potreba u socijalnoj skrbi na području Općine Novo Virje u 2020. godini. Materijale ste primili zajedno sa pozivom za sjednicu.

Predlagatelj Odluke je općinski načelnik i ima riječ.

OPĆINSKI NAČELNIK: Plan javnih potreba u socijalnoj skrbi na području Općine Novo Virje u 2020. godini Općinsko vijeće donijelo je na 23. sjednici Općinskoga vijeća koja je održana 20. prosinca 2019. godine. Na prošloj sjednici od strane Općinskoga vijeća donijete su i izmjene tog Plana.
Sukladno članku 79. Zakona o lokalnoj i područnoj (regionalnoj) samoupravi nadzor zakonitosti općih akata koje donose Općinska vijeća obavljaju nadležna tijela državne uprave, svako u svojem djelokrugu, sukladno posebnom zakonu.
U postupku nadzora zakonitosti Plana javnih potreba u socijalnoj skrbi na području Općine Novo Virje u 2020. godini od strane Ministarstva za demografiju, obitelj, mlade i socijalnu politiku zaprimili smo uputu da je točku IV. Plana potrebno uskladiti sa Zakonom o socijalnoj skrbi.
Naime, točkom IV. Plana propisano je da će se sredstva za javne potrebe u socijalnoj skrbi iz točke III. Plana doznačivati na temelju zaključaka Socijalnog vijeća i općinskog načelnika Općine Novo Virje te Odluka Općinskoga vijeća Općine Novo Virje. Isto nije u skladu s odredbom članka 100. Zakona o socijalnoj skrbi budući se o zahtjevu na priznavanje prava na naknadu za troškove stanovanja vodi upravni postupak i donosi rješenje. Isto tako u istoj točki Plana nepravilno je propisano da će se sredstva doznačivati prema mogućnostima proračuna Općine Novo Virje. Pravo na naknadu troškova stanovanja priznaje se korisnicima zajamčene minimalne naknade pri nadležnom Centru za socijalnu skrb, a sukladno odredbi članka 117. Zakona o socijalnoj skrbi Općina Novo Virje je za tu namjenu dužna osigurati sredstva u svom proračunu. Protivno je Zakonu o socijalnoj skrbi ograničiti broj korisnika navedenog prava sukladno mogućnostima proračuna. Radi toga točku IV. Plana potrebno je uskladiti sa Zakonom o socijalnoj skrbi, a o učinjenom trebamo povratno izvijestiti Ministarstvo.
Važno je napomenuti da do sada nismo imali zahtjeva za priznavanje prava na naknadu za troškove stanovanja korisnicima zajamčene minimalne naknade, a u proračunu za tu namjenu imamo planirano 5.000,00 kuna. S obzirom na broj korisnika koji bi mogli ostvariti to pravo taj iznos je nedostatan. Prilikom izrade sljedećih Izmjena i dopuna proračuna prema Općinskom vijeću ići ću sa prijedlogom da se za priznavanje prava na naknadu za troškove stanovanja osiguraju veća sredstva tako da svi korisnici zajamčene minimalne naknade s područja naše općine, a koji to žele mogu i ostvariti to pravo.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 11 glasova ZA donijelo

PLAN
o izmjeni Plana javnih potreba u socijalnoj skrbi na području Općine Novo Virje u 2020. godini
[bookmark: _GoBack]
Točka 2.

PREDSJEDNICA: Ima li itko išta kazati pod točkom razno?

Pošto nema, svima zahvaljujem i pozdravljam Vas do idući puta.

Predsjednica Općinskog vijeća Općine Novo Virje, Katarina Kozarić-Šabarić završava sjednicu u 10,25 sati.

Dovršeno.
ZAPISNIČAR:
Miroslav Lukanec
PREDSJEDNICA

Katarina Kozarić-Šabarić




